recursal/SuperWikiNEXT-32B huggingface dataset:
**اورال فیڈرل یونیورسٹی** یا **اورال وفاقی یونیورسٹی** (انگریزی: Ural Federal University) روس کے اورال خطے کا ایک اعلی تعلیمی ادارہ ہے۔ اورال وفاقی یونیورسٹی اورال خطے کے ایک ریسرچ اور ایجادات مرکز کے طور پر کام کرتی ہے اور روسی اکیڈمی آف سائنسز کے ساتھ تعاون کرتی ہے۔ اورال وفاقی یونیورسٹی علم کے چار اہم شعبوں اور 108 اہم منطقی میں تعلیمی پروگرام پیش کرتی ہے۔ یونیورسٹی اور انٹرمیڈیٹ تعلیمی اداروں کے مابین فعال طور پر روابط ہیں۔ علاقائی معیشت کی ترقی کی خاطر اورال وفاقی یونیورسٹی علاقائی معیشت کی ترقی کی خاطر آجروں کے ساتھ اسٹریٹجک شراکت داری قائم کرنے پر بھی مستقل طور پر کام کرتی ہے: آجر براہ راست شرکاء کی حیثیت سے تعلیمی ماحول میں شامل ہوتے ہیں، جیسا کہ براہ راست شرکاء، آجروں کے زیر اہتمام اور کارپوریٹ تعلیم آسالی مرکوز کے نقطہ نظر کی بنیاد پر کی جاتی ہے، اقتصادی اور معاشرتی شعبوں میں مشترکہ کاروباری منصوبوں کا ادراک ہوتا ہے۔

تاریخ
-----

اورال یونیورسٹی کا قیام سن 1920ء میں سوویت انقلاب کی حکومت کے سربراہ ولادیمیر لینن کے فرمان کے ذریعہ یاکاترنبرگ شہر میں ہوا تھا۔ تاہم، اس نو آموز یونیورسٹی میں انقلاب اور خانہ جنگی جیسے حالات میں وسائل کی کمی کی وجہ سے متعدد تبدیلیاں ہوئیں۔

سابق طالب علم
-------------

اورال وفاقی یونیورسٹی یو ایلومنی ایسوسی ایشن (Ural Federal University Alumni Association) اکتوبر 2012ء میں قائم ہوئی تھی۔ 2012ء-2013ء میں، یونیورسٹی نے منگولیا اور روسی شہر ماسکو، نیژنی تاگل، کامنسک اورالسکی اور نویا برسک میں الومینی ایسوسی ایشن (Alumni Association) کے دفاتر قائم کیے ہیں۔ اس سے ان ممالک اور شہروں میں رہنے اور کام کرنے والے فارغ التحصیل کو یونیورسٹی سے رابطہ برقرار رکھنے کی اجازت ملتی ہے۔ اورال وفاقی یونیورسٹی نے قازقستان، کرغزستان، اسرائیل اور جرمنی میں دفاتر قائم کرنے کا بھی منصوبہ بنایا ہے۔

ایوارڈز اور کارنامے
-------------------

"نوجوان لوگوں کے لیے وقف" مختصر فلم، جس میں اورال وفاقی یونیورسٹی کے فارغ التحصیل یونیورسٹی کے موجودہ طلبہ کو مشورے پیش کرتے ہیں، نے ’انتہائی تخلیقی کارپوریٹ انسٹی ٹیوشن ویڈیو‘ کیو ایس - ایپل تخلیقی ایوارڈ جیتا اور کیو ایس ایپل تخلیقی آئیڈل کا اعزاز حاصل کیا۔ یہ مقابلہ 17 نومبر 2011 کو ساتویں کیو ایس ایشیا پیسیفک پروفیشنل لیڈرز ایجوکیشن کانفرنس اور نمائش، منیلا (فلپائن) میں منعقد ہوا اور اس کا اہتمام کوکواوریلی سیمنڈز نے کیا۔

حوالہ جات
---------

1. ↑  UrFU list of academic majors (rus), (Retrieved 2016-04-20)
رابرٹ اوڈر اسکول
----------------

### پیدائش

کینیڈا میں 1938ء کو پیدا ہوئے۔

### آبائی وطن

پروفیسر صاحب کا آبائی وطن کینیڈا ہے۔

### پیشہ

پیشے کے اعتبار سے آپ معلمہیں۔اینگلینڈ،آئرلینڈاورکینیڈا کی یونیورسٹیوں میں تدریس کے فرائض سر انجام دیتے رہے۔ یونیورسٹی آف ٹورنٹو میں عرصہ دراز سے پروفیسر کی حیثیت سے خدمات سر انجام دیں۔

### مطالعاتی شوق

تدریس کے ساتھ ان کومطالعہ ،تحیق اور تصنیف کا عمدہ ذوق بھی تھا۔

### مزاج

یہ مغرب کے ان انسانیت پسند اور منصف مزاج لوگوں میں سے ہیں جو اعلیٰ انسانی اقدار اور آفاقی انسانی اصولوں کے قائل ہیں۔

#### انسانی ہمدردی

**رابرٹ اوڈر اسکول** انسانیت کا دل میں درد رکھتے ہوئے دور جدید کے پرخطر حالات کا انتہائی زیرک انداز میں مطالعہ کر کے یہ بتاتے ہیں کہ وہ کون سی خفیہ طاقتیں ہیں جو عالمی نظام پر کنٹرول کیے ہوئے ہیں ان طاقتوں کے کیا مقاصد ہیں۔ یہ طاقتیں کیا چاہتی ہیں۔ اسی اثناء میں مصنف نے اپنی ایک مشہور معرکہ آرا کتاب **(The New World Order Land of Thorn of Antichrist)** لکھی۔ اس کتاب میں مصنف نے اسرائیل کا پر خطر دورہ کرکے یہودیت کے ناپاک عزائم کو دنیائے مسیحیت و یورپ کے سامنے کھولا۔

### وفات

1996ء کو آپ کا انتقال ہوا۔
بحری مملوکوں کا غلبہ (سرخ)
**السعید برکہ** (1260-1280؛ اصل نام: **محمد برکہ خان)** ( عربی: محمد بركة قان)، شاہی نام: **الملک السعید ناصر الدین برکہ** ( الملك السعيد ناصر الدين بركة ) ایک مصری مملوک سلطان تھا جس نے اپنے والد بیبرس کی وفات کے بعد سن 1277ء سے 1279ء تک حکومت کی۔ ان کی والدہ خوارزمیہ کے سابق امیر برکہ خان کی بیٹی تھیں۔ 

برکہ قاہرہ ، مصر میں پیدا ہوا۔ اس کی جانشینی آسانی سے ہو گئی اور السعید نے اپنے والد کی انتظامیہ کے امیروں کی طاقت کو محدود کرنے کا فیصلہ کیا۔ اس کے والد کا ایک نمائندہ، مشتبہ حالات میں مر گیا۔ دوسروں کو جیل بھیج دیا گیا اور پھر رہا کر دیا گیا۔ ان کی جگہ السعید نے اپنی پسند کے مملوکوں کو ترقی دی۔ اس نے سن 1279ء میں دو سب سے زیادہ طاقتور امیروں قلاوون اور بیساری کو سن 1279ء میں سیلشین آرمینیا اور قلعة الروم پر چھاپے مارنے کے لیے بھیجا، تاکہ انھیں مصروف رکھ کر اقتدار کی کشمکش سے دور رکھا جا سکے۔ ہر ایک کے پاس 10,000 فوجی تھے۔ السعید کا منصوبہ یہ تھا کہ ان دونوں کو واپسی پر گرفتار کر لیا جائے، لیکن ایک اور امیر، کوویندق نے انھیں اس منصوبے سے خبردار کیا اور جب وہ واپس آئے تو انھوں نے السعید کو اقتدار سے دستبردار ہونے پر مجبور کر دیا۔ اس کے سات سالہ بھائی سلامش کو اس کی جگہ قلاوون کی سرپرستی میں تخت پر بٹھایا گیا، جو موثر سلطان بن گیا۔



1. ↑  Burgoyne, Michael Hamilton (1987)۔ Mamluk Jerusalem۔ British School of Archaeology in Jerusalem by the World of Islam Festival Trust۔ صفحہ: 110۔ ISBN 090503533X
میجر جنرل **راجر یوسٹیس لی فلیمنگ** CB OBE MC (پیدائش:20 اپریل 1895ء)  | (انتقال: 9 مئی 1962ء) پہلی اور دوسری جنگ عظیم کے دوران برطانوی ہندوستانی فوج میں ایک افسر تھا۔  وہ 1895ء میں کینٹ کے ٹون برج میں پیدا ہوا جو جان اور ایتھل لی فلیمنگ کا دوسرا بیٹا تھا۔ لی فلیمنگ کی تعلیم ٹون برج اسکول میں ہوئی جہاں ان کے والد آرمی ٹیوٹر تھے اور ستمبر 1913ء میں رائل ملٹری کالج، سینڈہرسٹ میں داخلہ لیا۔   وہ 5 جون 1948ء کو بھارتی فوج سے کرنل کے عہدے سے ریٹائر ہوئے اور انھیں میجر جنرل کا اعزازی عہدہ دیا گیا۔

### انتقال

ان کا انتقال 9 مئی 1962ء کو ہوا اور وہ سسیکس میں دفن ہیں۔

حوالہ جات
---------

1. ↑  *UK, British Army Lists, 1882–1962*
2. ↑  "Biography of Major-General Roger Eustace le Fleming (1895 – 1962), Great Britain"
3. ↑  Stokoe HR (1923) *Tonbridge School and the Great War of 1914 to 1919*, pp. 200–203. London: The Whitefriars Press Ltd.
4. ↑  Stokoe *op. cit.*, p. 468.
5. ↑  Steed HE (1911) *The register of Tonbridge School from 1826 to 1910*, p. 200. London: Rivingtons. (Available online. Retrieved 2019-04-19.)
6. ↑  London Gazette 16 July 1948 & 30 July 1948
7. ↑  "Roger Eustace le Fleming (Unknown-1962) - Find A"۔ تلاش قبر
**داجل** ایک تاریخی قصبہ ہے، جو تحصیل جامپور، ضلع راجن پور، پنجاب، پاکستان میں واقع ہے۔ یہ تحصیل جام پور کی ایک یونین کونسل ہے۔[*حوالہ درکار*]

وجہ تسمیہ
---------

ایک مرتبہ ایک داؤد نامی شخص جامپور سے 22کلو میٹر مغرب کی جانب اس جگہہڑند سے آیا تھا اس جگہ ایک جال نامی درخت کے نیچے پڑاؤ کیا اور یہی بس گیا اس درخت کو سرائیکی زبان میں ڄال کہتے ہیں۔اردو زبان میں جال کہتے ہیں۔ بہت سے لوگ آتے گئے اور اس جگہ کے قریب اپنے مکان بنانا شروع کر دیے اس طرح ایک بستی وجود میں آ گئی جس کا نام اس پہلے آنے والے شخص اور درخت کے نام پر رکھ دیا یعنی **داؤد جال** اس طرح آبادی بڑھتی گئی اور نام مختصر ہو کر **داؤ جل** پڑ گیا اور مزید مختصر کر کے لوگ داجل پکارنے لگے اور اب تک یہی نام سے پکارا جاتا ہے۔ جبکہ وسیب کے لوگ اس شہر کو داڄل کہتے ہیں۔[*حوالہ درکار*]

کالج اور اسکول
--------------

داجل شہر میں دو کالج ہیں،ایک لڑکوں کے لیے اور دوسرا لڑکیوں کے لیے ہے۔ ان دونوں کی شاندار عمارت ہے جس میں شہر اور اس کے ارد گرد کے لڑکے اور لڑکیاں تعلیم حاصل کرنے کے لیے آتی ہیں۔[*حوالہ درکار*]

پولیس سٹیشن
-----------

اس ٹاؤن میں ایک پولیس سٹیشن بھی ہے جو اچھے طریقے سے عوام کے ساتھ رویہ رکھتے ہیں اور رات کو پولیس گشت بھی کرتی ہے علاقہ کی حفاظت کے لیے۔[*حوالہ درکار*]

اسپتال
------

اس شہر میں ایک بڑا ہسپتال ہے جو سرکاری ہے جس میں علاج معالجہ مفت میں ہوتا ہے۔اس قصبے میں تیار ہونے والی مٹھائی **کھیرپیڑے**پاکستان بھر میں مشہور ہیں یہاں کے بیل بھی مشہور ہیں ۔۔[*حوالہ درکار*]

حوالہ جات
---------
مائیکل فیراڈے
**فیراڈے کے برق پاشیدگی کے قوانین** سنہ 1833ء میں مائیکل فیراڈے کی شائع کردہ برقی کیمیائی تحقیق پر مبنی مقداری تعلقات ہیں۔ 

یہ قوانین کسی برق پاش محلول سے برقی رو کے گذرنے پر برقیروں پر جمع ہونے والی دھات کی کمیت سے متعلق ہیں۔

پہلا قانون
----------

اس قانون کے مطابق؛ "برقیرے الیکٹروڈ پر جمع یا آزاد ہونے والے مادے کی کمیت ماس (m) برقی چارج کے براہ راست متناسب ہوتا ہے"۔ (SI نظام میں برقی چارج، Q کا یونٹ ایمپیئر سیکنڈز یا کولمب ہے)۔

m ∝ Q

یا

m = Z•Q

یہاں، تناسب کا مستقل، Z، کو مادہ کا الیکٹرو کیمیکل مساوی (ECE) کہا جاتا ہے۔ اس طرح، ای سی ای کو فی یونٹ چارج پر جمع یا آزاد شدہ مادہ کے بڑے پیمانے کے طور پر بیان کیا جا سکتا ہے۔

دوسرا قانون
-----------

فیراڈے نے دریافت کیا کہ "جب برقی رو کی ایک ہی مقدار سیریز میں جڑے ہوئے مختلف الیکٹرولائٹس سے گزرتی ہے، تو الیکٹروڈز پر جمع یا آزاد ہونے والے مادوں کی کمیت m ان کے متعلقہ کیمیائی مساوی/مساوی وزن (E) کے براہ راست متناسب ہوتی ہے"۔ یہ مولر ماس (M) کو ویلینسی (v) سے تقسیم کرنے سے نکلتا ہے۔

m ∝ E;

جیسا کہ

E=molar mass/valence=M/v

⟹m1:m2:m3:۔۔۔۔۔۔۔۔۔۔۔۔۔۔=E1:E2:E3:۔

⟹Z1•Q:Z2•Q:Z3•Q:۔۔۔۔۔=E1:E2:E3:۔

⟹Z1:Z2:Z3:۔۔۔۔۔۔۔۔۔۔۔۔۔۔۔۔۔۔=E1:E2:E3:۔

حوالہ جات
---------

1. ↑  "Faraday's laws of electrolysis | chemistry"۔ Encyclopedia Britannica (بزبان انگریزی)۔ اخذ شدہ بتاریخ 01 ستمبر 2020
چغتائی ایک قبیلہ بھی ہے اور ایک زبان بھی۔ قبیلہ چغتائی منگولوں کے قبیلے قیات بورجگین کی شاخ ہے جو چنگیز خان کے دوسرے بیٹے چغتائی خان کی اولاد ہے۔ وسطی ایشیا اور ہندوستان میں حکومت کرنے والا تیموری شاہی خاندان کا نسلی تعلق (جسے عام طور پر مغلیہ خاندان کہا جاتا ہے) قبیلہ بورجگین برلاس سے تھا اور تیموری سلاطین چنگیز خان کی اولاد میں سے نہیں تھے بلکہ چنگیزیوں اور تیموریوں کا ایک ہی جد امجد تومنے خان ہے۔ چغتائی خان نے اپنے تخت پر امیر تیمور کے جد امجد قراچار نویان برلاس (قراچار نویان برلاس رشتے میں چنگیز خان کا چچا زاد بھائی تھا)کو بٹھایا تھا جس کی وجہ سے چغتائی اور برلاس ایک ہی لکھے پڑھے اور سمجھے جانے لگے جس کی وجہ سے برلاس قبیلے کو بھی چغتائی لکھا جاتا ہے۔ اور چغتائی سلطنت میں رائج زبان کوچغتائی ترک کہا جاتا تھا اور مغل بادشاہ ظہیرالدین بابر کی زبان بھی چغتائی تُرک (Chagatai Turkic) تھی جو ترکی زبان کے کئی لہجوں میں سے ایک لہجہ ہے جو قارلوق لہجے سے تعلق رکھتی ہے اور اب ازبک زبان کی شکل میں موجود ہے۔ اس زبان کی وجہ سے امیر تیمور اور ظہیر الدین بابر، چغتائی ترک کہلائے۔ اس لیے ان بادشاہوں کی اولادیں بھی چغتائی ہی کہلواتی ہیں۔ چغتائی خاندان کے لوگ وسطی ایشیا کے ممالک ازبکستان اور ترکمانستان وغیرہ اور جنوبی ایشیا کے ممالک ہندوستان ،پاکستان، جموں و کشمیر اور افغانستان میں بھی موجود ہیں۔

مشاہیر
------

* محمد اکرام چغتائی
خیبر پختونخوا کا ایک ضلع۔ **ٹانک** ضلع ڈیرہ اسماعیل خان کی پرانی تحصیل ہے۔ جس کو یکم جولائی 1992 سے ضلع کی حیثیت دی گئی۔ حدود اربع کے لحاظ سے ٹانک کو صوبہ خیبر پختونخوا کے مغربی اضلاع میں عمومی اور ڈیرہ اسماعیل خان ڈویژن میں خصوصی امتیازی مقام حاصل ہے۔ یہاں کے لوگ نہایت جفاکش ہیں۔ تجارتی لحاظ سے یہ ضلع ایک طرف افغانستان اور دوسری طرف صوبہ پنجاب سے ملا ہوا ہے۔ ضلع میں جٹاتر(سرائیکی سپیکر)بٹھنی اور محسود قبیلے کی اکثریت قائم ہے۔ یہ ضلع کچھ پہاڑی اور کچھ میدانی ہے۔ یہ ضلع صوبہ خیبر پختونخوا اور کوئٹہ کو براستہ وانا اور ژوب ملاتا ہے۔ اس ضلع کی افرادی قوت نے فنی لحاظ سے تجارت اور ٹرانسپورٹ میں اہم مقام حاصل کیا ہے۔ جبکہ زرعی لحاظ سے یہ ضلع کافی پسماندہ اور توجہ طلب ہے۔ 2007ء میں ٹانک کے حالات بہت زیادہ خراب ہوئے۔ اور مقامی محسود طالبان نے ٹانک پر حملہ کرکے کئی پولیس اہلکاروں کو ہلاک کر دیا۔ اور کئی اہم عمارتوں کو آگ لگا دی گئی۔

شماریات
-------

ضلع کا کُل رقبہ 1679 مربع کلومیٹر ہے۔

یہاں فی مربع کلو میٹر 175 افراد آباد ہیں

سال 2004-05میں ضلع کی آبادی 294000 تھی

زراعت اور تجارت معاش کے کلیدی ذرائع ہیںـ

کُل قابِل کاشت رقبہ 49660 ہیکٹیرز ہے

حوالہ جات
---------

| * د
* ب
* ت
خیبر پختونخوا کے اضلاع |
| --- |
| صوبائی دارالحکومت: پشاور |
| بنوں | 
* ضلع بنوں
* ضلع لکی مروت

 |  |
| ڈیرہ اسماعیل خان | 
* ضلع ڈیرہ اسماعیل خان
* ضلع ٹانک

 |
| ہزارہ | 
* ضلع ایبٹ آباد
* ضلع بٹگرام
* ضلع ہری پور
* ضلع کولئی-پالس
* ضلع زیریں کوہستان
* ضلع مانسہرہ
* ضلع تورغر
* ضلع بالائی کوہستان

 |
| کوہاٹ | 
* ضلع ہنگو
* ضلع کرک
* ضلع کوہاٹ

 |
| مالاکنڈ | 
* ضلع بونیر
* ضلع چترال
* ضلع دیر زیریں
* ضلع مالاکنڈ
* ضلع شانگلہ
* ضلع سوات
* ضلع دیر بالا

 |
| مردان | 
* ضلع مردان
* ضلع صوابی

 |
| پشاور | 
* ضلع چارسدہ
* ضلع نوشہرہ
* ضلع پشاور

 |
| فاٹا | 
* باجوڑ ایجنسی
* مہمند ایجنسی
* خیبر ایجنسی
* اورکزئی ایجنسی
* کرم ایجنسی
* شمالی وزیرستان
* جنوبی وزیرستان

 |

kpk Pakistan
مکہ مکرمہ کے ایک کنویں کا نام جس کا محل وقوع مسجد الحرام اور منیٰ کے درمیان منیٰ سے قریب تر قرار دیا جاتا ہے۔ طبری نے اس کنویں کے مقام پر158ھ،775ء میں خلیفہ المنصور کی وفات کے جو حالات لکھے ہیں ان کے مطابق یہ کنواں حدود حرم کے اندر اور عراق سے آنے والے حجاج کے راستے پر واقع تھا۔ ایک اور روایت کے مطابق مکے کے شمال میں مرالظہران کے پاس تھا۔

بیان کیا جاتا ہے کہ یہ کنواں دنیا کے دو قدیم ترین کنوؤں میں سے ایک تھا۔ یہانتک کہ اسے چاہ زمزم سے بھی قدیم قرار دیا گیا ہے۔ عہد نبوی میں یہ میمون بن الحضرمی کی ملکیت تھا۔

بئرمیمون مکہ کے لیے آب رسانی کے اس نظام سے وابستہ تھا جو ملکہ زبیدہ نے تیار کروایا تھا۔ 604ھ،1207ء میں حاکم اربل مظفر نے مرمت کے بعد اسے دوبارہ آباد کیا۔

آج کل اس کنویں کا ذکر سننے میں نہیں آتا۔ یہ بھی معلوم نہیں کے برباد ہو گیا یا کسی اور نام سے جاری ہے۔ میں اپنے قیام حجاز کے دوران کئی غیر معروف تاریخی مقامات تک پہنچا لیکن اس کنویں کو نہ دیکھ سکا۔

حوالہ جات
---------

حوالہ جات
---------

1. ↑  شاہکار اسلامی انسائیکلو پیڈیا، صفحہ 405،406، جلد9، سید قاسم محمود، کلفٹن کالونی لاہور
**دودہوچک** تحصیل شکرگڑھ کا ایک مشہور قصبہ ہے۔ یہ شکرگڑھ کے شمال مشرق کی جانب واقع ہے اور یہ دریاے راوی کے مغرب کی جانب واقع ہے۔ یہ ایک قدیم قصبہ ہے جو ہندووں کے زمانے میں شہزادیوں کی رہائش گاہ تھا۔ یہاں بے شمار قدیم گھر ہیں جو ان شہزادیوں کے رہن سہن کو دکھاتے ہیں۔ قصبہ کے وسط میں ایک مندر اسی کی نشانی ہے۔

جغرافیہ
-------

یہ یونین کونسل 84 کا مرکز ہے، اس میں ٹوٹل 16 گاؤں آتے ہیں جن میں سے چند ایک کوہلیاں، گیگیاں، ڈلہ گجراں، فتووال، لڈھیال، ٹھیکریاں وغیرہ ہیں۔ ان سب گاؤں کی معشیت و تعلیم کا دارومدار دودہوچک پر ہے۔ گاؤں کی مشرقی سمت کے ساتھ ساتھ ایک ندی بہتی ہے جو سیدھی دریائے راوی میں گرتی ہے۔ ندی نالہ بسنتر کے نام سے جانی جاتی ہے۔

مسجدیں و مدارس
--------------

جامعمدنی مسجد(ماسٹر اشرف صاحب والی)  

مکتب تعلیم القرآن الکرہم مدنی مسجد
دودہوچک

جامع مسجد غوثیہ  

جامع مسجد گلزار مدینہ  

جامع حنفیہ تعلیم القرآن  

جامع مسجد بلال

کاروبار
-------

یہاں کے لوگوں کا پیشہ کاشت کاری اور مزدوری ہے، کچھ لوگ سرکاری ملازمت بھی کرتے ہیں۔ زیادہ تر لوگوں کی اپنی دکانیں ہیں۔ قصبہ کے وسط میں ایک مرکزی بازار ہے۔ اردگرد کے دیہاتوں کے لوگ خرید و فرخت کے لیے اسی مرکزی بازار کا رُخ کرتے ہیں۔ لوگوں کو بازار سے ضرورت کی چیزیں باآسانی میسّر آ جاتی ہیں۔

سبزی منڈی
---------

چھوٹے کاشت کار اپنی سبزیاں اس منڈی میں فروخت کے لیے لے کر آتے ہیں۔

زراعت
-----

یہاں پر دو فصلیں زیادہ تر کاشت کی جاتی ہیں، ایک چاول اور دوسری گندم۔ زراعت کا دارومدار ٹیوب ویلوں کے پانی پر ہوتا ہے۔ اس علاقے میں نہری نظام موجود نہیں ہے۔ جیسے کہ زیادہ تر لوگوں کی کی معشیت کا دارومدار زراعت پر ہوتا ہے تو لوگ اس پر خصوصی توجہ دیتے ہیں۔

اسکول و کالج
------------

1-گورنمنٹ اسلامیہ ہای اسکول فار بوائز  

2-گورنمنٹ اسلامیہ ہای اسکول فار گرلز  

3-تابندہ پبلک اسکول و کالج  

4-بسم الله سكول و كالج  

5-گائیڈینس اسکول و کالج

مشہور شخصیات
------------

1-ڈاکٹرحافظ شبیراحمد (سنئیرنائب صدرپاکستان مسلم لیگ (ن) نارووال) سابق ٹکٹ ھولدڑ این اے 116 پی پی 133  

2-حاجی عبد المجید صدیقی(مرحوم)  

3-ایم عاصم علی (ناظم دودھوچک یونین کونسل 43)  

4-پروفیسر مزمل حیسن صدیقی (پی ایچ ڈی)  

5-پروفیسر عطاء محمد (گولڈ مڈلیسٹ)  

6-عبد اللہ مزمل (فلائیگ آفیسر پی اے ایف)  

7۔ ماسٹر محمد اشرف شاہد صاحب (ریٹائرڈ ٹیچر)  

8۔ انجینئر عبد اللہ شاہد (الیکٹریکل)  

9-انجینئراحسن سعید(الیکٹریکل)   

10-انجینئرعدنان خادم (آئی ٹی)  

11۔مولانا محمد عثمان شاہد (خطیب و امام جامع مدنی مسجد)  

12-محمد سعید اختر بیگ (چیف ڈرافٹسمین) پبلک ہیلتھ انجنٸیرنگ ڈپارٹمنٹ لاہور  

13-شمس انصاري صاحب
تاریخ دان، سوانح نگار، سفر نامہ نویس اور ماہر تعلیم

ولادت
-----

ان کے اباؤ اجداد تجارت کی غرض سے ملتان آئے پھر پنڈی بھٹیاں میں آ کر آباد ہو گئے۔
اسد سلیم شیخ محقق، مصنف اور سفرنامہ نگار کی حیثیت سے پہچانے جاتے ہیں۔پنڈی بھٹیاں ضلع حافظ آباد میں 26 جولائی 1962ء کو شیخ محمد اسلم ودھاون کے ہاں پیدا ھوئے۔

تعلیم
-----

1977ء میں گورنمنٹ ھائی اسکول پنڈی بھٹیاں سے میٹرک کیا۔گورنمنٹ اسلامیہ کالج سول لائینز لاہور سے انٹر اور گورنمنٹ کالج لاہور سے گریجویشن کی۔1985ء میں پنجاب یونورسٹی کے شعبہ سیاسیات سے ایم۔اے کیا۔

تدریس
-----

1987 میں لیکچرار بنے اور گورنمنٹ کالج ملکوال میں پہلی تعیناتی ھوئی۔ 1989ء سے 1996ء تک گورنمنٹ اسلامیہ کالج چنیوٹ میں تعینات رہے۔ پھر اسی سال گورنمنٹ ڈگری کالج پنڈی بھٹیاں میں آ گئے، جہاں 14 سال تک بطور وائس پرنسپل کام کیا اور 2010ء سے بطور پرنسپل فرائض سر انجام دینے لگے، 6 اپریل 2022ء کو ملازمت سے سبکدوش ہو گئے،

ادبی خدمات
----------

بچپن سے ہی ادبی تحریریں لکھنے کا شوق تھا۔
اسد سلیم شیخ بنیادی طور ماہر تعلیم ہیں۔ پنڈی بھٹیاں ڈگری کالج میں پرنسپل کے عہدہ پر فائز ہیں۔ اعلیٰ تعلیم یافتہ ہونے کے باوجود اعلیٰ اخلاقی و ادبی خوبیوں کے مالک ہیں۔ انھوں نے تحقیق کے ذریعے اپنی صلاحیتوں کا لوہا منوایا ہے۔ سفر نامہ نگار بھی ہیں۔ ان کے سفر نامے گھوم لیا پاکستان اور ٹھنڈی سڑک مشہور ہوئے ہیں۔ وہ مشاہدات اور گرد و نواح میں ہونے والے واقعات پر گہری نظر رکھتے ہیں پھر ان کو اپنے الفاظ میں خوبصورت انداز میں پیش کرنے کا فن بھی انھیں آتا ہے۔
انھوں نے اپنی کیرئیر کا آغاز 1976ء میں بچوں کے لیے کہانیاں لکھ کر کیا تھا ان کی پہلی کہانی "شرارت کی سزا" کے عنوان سے روزنامہ وفاق میں شائع ہوئی تھی

تصانیف
------

1. حاکمان پنجاب
2. افغان مہاجرین ایک جائزہ
3. دلے دی بار (دلا بھٹی اور اس کی سرزمین)،
4. پنجاب کا علمی و ادبی ورثہ
5. نگر نگر پنجاب ،(جغرافیائی، تاریخی، ثقافتی اور ادبی انسائیکلوپیڈیا) ،
6. رسول اللہ کی خارجہ پالیسی ،
7. اسلامک ورلڈ آرڈر،
8. پاکستان جمہوریت اور انتخابات،
9. تاریخ کا پہلا پنجابی وزیر اعظم ،
10. وسیب،
11. ہماری دستوری تاریخ،
12. ضلع حافظ آباد کے دیہات، قصبات اور شہریوں کی تاریخ و تہذیب،
13. پنجاب سے پنجاب تک (کچھ یادیں کچھ باتیں (ترجمہ)،
14. عہد مغلیہ کا پنج آب (تاریخ سیاست، ثقافت و ادب)
15. انسائیکلوپیڈیا تحریک پاکستان
16. ٹھنڈی سڑک (مال روڈ لاہور کا تاریخی ،ثقافتی ،سیاسی اور ادبی منظر نامہ)
17. گھوم لیا پاکستان (سفرنامہ)
18. کچھ سفر بھولتے نہیں(سفر نامہ)
19. شجر کہانی (درختوں سے مکالمہ)

اعزازات و ایوارڈز
-----------------

دلا بھٹی سنگت پنجاب کے چئیر مین۔رائیٹر گلڈ پنجاب کے رکن اور اکادمی ادبیات پاکستان کی طرف سے بک ایمبیسیڈر ہیں، ایوارڈز یہ ملے،

* اعزاز فضیلت
* تحریک پاکستان میڈل،
* دیوان سنگھ مفتون ایوارڈ،
* ہاشم شاہ ایوارڈ،
* شفقت تنویر مرزا ایوارڈ
* یونیورسٹی آف لاہور کی طالبہ آسیہ نزیر نے اسد سلیم شیخ کی شخصیت اور فن پر ایم فل اردو کا مقالہ لکھا جو "سفر زیست" کے عنوان سے فکشن ہاوس لاہور سے شائع بھی ھوا۔

حوالہ جات
---------

1. ↑
2. ↑
3. ↑
4. ↑

حوالہ جات

* انسائیکلوپیڈیا پاکستانیکا کامران اعظم سوہدروی
**محمد محسن** (پیدائش 31 دسمبر 1993ء) ایک پاکستانی کرکٹ کھلاڑی ہے۔  انھوں نے 22 جنوری 2014ء کو پریذیڈنٹ ٹرافی میں واٹر اینڈ پاور ڈویلپمنٹ اتھارٹی کے لیے اپنا فرسٹ کلاس ڈیبیو کیا۔  اس نے 8 مارچ 2012ء کو 2011-12 فیصل بینک ون ڈے نیشنل کپ میں واٹر اینڈ پاور ڈویلپمنٹ اتھارٹی کے لیے اپنا لسٹ اے ڈیبیو کیا۔  انھوں نے 11 دسمبر 2018ء کو 2018-19 نیشنل ٹی 20 کپ میں ملتان کے لیے اپنا ٹوئنٹی 20 ڈیبیو کیا ۔ اکتوبر اور نومبر 2021ء میں محسن نے سری لنکا میں 2021-22 میجر کلبز لمیٹڈ اوور ٹورنامنٹ میں نیگومبو کرکٹ کلب کے لیے کھیلا۔   محسن نے اپنا پی ایس ایل ڈیبیو 2019ء میں کیا تھا اور اس کے بعد وہ پشاور زلمی اور اسلام آباد یونائیٹڈ دونوں کے لیے کھیل چکے ہیں۔ وہ پاکستان کپ، نیشنل ٹی20 کپ اور دیگر ڈومیسٹک ٹورنامنٹس میں بھی کھیل چکے ہیں۔

حوالہ جات
---------

1. ↑  "Mohammad Mohsin"۔ ESPN Cricinfo۔ اخذ شدہ بتاریخ 21 اکتوبر 2017
2. ↑  "President's Trophy at Faisalabad, Jan 22-25 2014"۔ ESPN Cricinfo۔ اخذ شدہ بتاریخ 21 اکتوبر 2017
3. ↑  "Group A, Faysal Bank One Day National Cup Division One at Lahore, Mar 8 2012"۔ ESPN Cricinfo۔ اخذ شدہ بتاریخ 19 نومبر 2019
4. ↑  "4th Match, National T20 Cup at Multan, Dec 11 2018"۔ ESPN Cricinfo۔ اخذ شدہ بتاریخ 11 دسمبر 2018
5. ↑  "Overseas flavour in ongoing Major Limited Overs tournament"۔ Daily FT۔ اخذ شدہ بتاریخ 13 نومبر 2021
6. ↑  "Mohammad Mohsin"۔ Wisden۔ اخذ شدہ بتاریخ 13 نومبر 2021
Human settlement in Englandسانچہ:SHORTDESC:Human settlement in England
**کوڈنر** انگلینڈ کے ڈربی شائر کے امبر ویلی ضلع کا ایک گاؤں اور شہری پارش ہے۔ کوڈنور ایک سابقہ کان کنی گاؤں ہے اور اس کی آبادی 3,766 تھی (بشمول کراس ہل) 2011 کی مردم شماری میں لی گئی تھی۔  یہ ڈربی سے تقریباً 12 میل اور ناٹنگھم سے 14 میل دور ہے۔ کوڈنر قریبی رپلے کے ساتھ ایک تعمیر شدہ علاقہ بناتا ہے۔

### تاریخ

کوڈنر ڈومس ڈے بک آف 1086ء میں ایک اندراج میں درج ہے، یہ عظیم سروے ولیم دی کنکرر نے کیا تھا۔ ایک چکی اور چرچ کا ذکر کیا گیا تھا اور یہ حقیقت بھی کہ "وارنر اسے رکھتا ہے"۔ کوئلے کی کھدائی کی مقامی طور پر ایک طویل تاریخ تھی اور ایک وقت میں، کچھ عمارتوں کو کم ہونے والے نقصان کا ذمہ دار تھا۔ علاقے کے اندر اوپن کاسٹ کان کنی آج بھی جاری ہے اور قلعے کے آس پاس کی زمین بھی اس کی زد میں ہے۔ ایک زمانے میں گاؤں میں ایک ریلوے سٹیشن ( کراس ہل اور کوڈنور ) تھا جو مڈلینڈ ریلوے کے حصے کے طور پر چلایا جاتا تھا۔ برانچ لائن اس وقت پھٹ گئی تھی جب کولری ٹریفک کم ہو گئی تھی اور اس کے صرف نشانات جو اب رہ گئے ہیں وہ ایک تبدیل شدہ سٹیشن یارڈ اور کچھ پشتے ہیں۔

حوالہ جات
---------

1. ↑  "Civil Parish population 2011"۔ Neighbourhood Statistics۔ Office for National Statistics۔ 16 جنوری 2017 میں اصل سے آرکائیو شدہ۔ اخذ شدہ بتاریخ 17 مارچ 2016  الوسيط `|url-status=` تم تجاهله (معاونت)
بینزین سالمے کا 2D ماڈل۔ کاربن "رنگ"، جو بینزین کو "خوشبودار" Aromatic بناتا ہے۔
**ارومیٹک یا خوشبو دار مرکبات**، جسے "مونو اور پولی سائکلک ارومیٹک ہائیڈرو کاربن" بھی کہا جاتا ہے،  نامیاتی مرکبات ہیں جن میں ایک یا زیادہ ارومیٹک رنگز ہوتے ہیں۔ لفظ "خوشبودار" Aromatic بو کی بنیاد پر سالموں کی ماضی کی گروہ بندی سے نکلا ہے، ان کی عمومی کیمیائی خصوصیات کے علی الرغم۔ خوشبو دار مرکبات کی موجودہ تعریف کا ان کی بو سے کوئی تعلق نہیں ہے۔

**Hہیٹروآرینس Heteroarenes** زیادہ مناسب ہے، کیونکہ CH گروپ کے کم از کم ایک کاربن ایٹم کی جگہ ہیٹرو ایٹمزheteroatoms آکسیجن، نائٹروجن یا سلفر میں سے ایک ہوتا ہے۔ خوشبودار خصوصیات کے ساتھ غیر بینزین مرکبات کی مثالیں میں فیوران furan، ایک ہیٹروسائکلک مرکب جس میں پانچ ارکان کی انگوٹھی ہوتی ہے جس میں ایک واحد آکسیجن ایٹم شامل ہوتا ہے اور اسی طرح پائریڈائن pyridine، ایک ہیٹروسائکلک مرکب جس میں چھ رکنی انگوٹھی ہوتی ہے اور ایک نائٹروجن ایٹم ہوتا ہے۔ ارومیٹک رنگ کے بغیر، ہائیڈرو کاربن کو الیفیٹک کہا جاتا ہے۔ سال 2000ء میں معلوم ہونے والے تقریباً نصف مرکبات کو کسی حد تک خوشبو دار aromatic قرار دیا گیا ہے۔

خوشبودار مرکبات تمام جانداروں کی حیاتی کیمیا میں کلیدی کردار ادا کرتے ہیں۔ چار خوشبودار مرکبات؛ امینو ایسڈ ہسٹائڈائن، فینی لیلینائن، ٹرپٹوفان اور ٹائروسین ، ان میں سے ہر ایک پروٹین کے 20 بنیادی بلڈنگ بلاکس میں سے ایک کے طور پر کام کرتے ہیں۔ مزید یہ کہ ڈی این اے اور آر این اے میں جینیاتی کوڈ کی ترتیب بنانے والے تمام 5 نیوکلیوٹائڈز ( اڈینائن، تھامین، سائٹوسین، گوانائن اور یوراسل) خوشبودار پیورین یا پیریمائڈائنز ہوتے ہیں۔ مالیکیول ہیم میں 22 π-الیکٹران کے ساتھ ایک خوشبو دار نظام ہوتا ہے۔ کلوروفل میں بھی اسی طرح کا خوشبو دار نظام ہے۔

خوشبودار مرکبات صنعتوں میں بھی اہم ہیں۔ تجارتی دلچسپی کے کلیدی خوشبودار ہائیڈرو کاربن میں بینزین، ٹولیون، *آرتھو۔ز*ائلین اور *پیرا۔ز*ائلین شامل ہیں۔ دنیا بھر میں ان مرکبات کی ہر سال تقریباً 35 ملین ٹن کی پیداوار ہوتی ہے۔ وہ تیل کو صاف کرنے یا کوئلے کے ٹار کی کشید کے ذریعے حاصل کیے گئے پیچیدہ مرکب سے نکالے جاتے ہیں اور اسٹائرین، فینول، اینلین، پولیسٹر اور نایلان سمیت کئی اہم کیمیکلز اور پولیمر تیار کرنے کے لیے استعمال ہوتے ہیں۔

حوالہ جات
---------

1. ↑  "The IUPAC Compendium of Chemical Terminology"
**ہنری میلویل ٹیبرر** (پیدائش: 7 اکتوبر 1870ء) | (انتقال: 5 جون 1932ء) ایک جنوبی افریقی کرکٹ کھلاڑی تھا جس نے 1902ء میں  ٹیسٹ کھیلا تھا۔ وہ ریوڈ سی. ٹیبرر کا بیٹا تھا اور صوبہ کیپ کے کیسکممہویک میں ایک مشن سٹیشن پر پیدا ہوا تھا۔

### کیریئر

ٹیبرر نے سینٹ اینڈریو کالج، گراہمسٹاؤن میں جنوری 1883ء سے جون 1892ء تک تعلیم حاصل کی۔ وہ سینٹ اینڈریو کرکٹ الیون اور رگبی الیون میں کھیلے۔ کیبل کالج، آکسفورڈ میں اس نے تھیالوجی میں بی اے (آنر) حاصل کیا۔  ہنری بین الاقوامی رگبی کھلاڑی بل ٹیبرر کے بھائی تھے۔ ٹیبرر نے 1891ء اور 1892ء میں آکسفورڈ یونیورسٹی کی نمائندگی کی لیکن 'بلیو' حاصل نہیں کیا جو لارڈز میں کیمبرج کے خلاف سالانہ انٹرورسٹی میچ کے لیے منتخب ہونے والوں کو دیا جاتا ہے۔ ساؤتھ افریقن ریویو نے ریمارکس دیے کہ 'سب سے گھٹیا قسم کی طرفداری نے [ٹیبرر] کو ہمیشہ کے لیے عظیم، تہائی عظیم، ٹرپل بلیو کا اعزاز لوٹ لیا۔  وہ 1892ء اور 1893ء میں ایسیکس کے لیے بھی پیش ہوئے، اس سے پہلے کہ کاؤنٹی کو فرسٹ کلاس کا درجہ حاصل ہو۔ وہ آکسفورڈ کے لیے کیمبرج کے خلاف ایتھلیٹکس (لمبی چھلانگ) اور رگبی یونین دونوں میں حاضر ہوا۔ ٹیبرر نے جنوبی افریقہ میں وقفے وقفے سے کرکٹ کیریئر کا آغاز کیا، وہ نٹال ، ٹرانسوال اور روڈیشیا کے لیے پیش ہوئے۔ اپنے ایک ٹیسٹ میں اس نے ٹیم کی کپتانی کی لیکن اس نے صرف دو رنز بنائے اور صرف ایک وکٹ حاصل کی، وکٹر ٹرمپر کی۔ یہ میچ ان کی آخری فرسٹ کلاس کرکٹ میں شرکت تھی جس میں ان کی پچھلی اول درجہ کرکٹ میں 7 سال سے زیادہ کا فرق تھا۔  بعد میں وہ جنوبی افریقی کرکٹ انتظامیہ میں نمایاں رہے۔

### نوآبادیاتی انتظامیہ میں کیریئر

ٹیبرر ایک مشن سٹیشن پر پیدا ہوا تھا اور وہ مقامی آبادی کے ذریعہ استعمال کی جانے والی زبانوں کا روانی سے بولنے والا تھا: اس نے دعویٰ کیا کہ وہ انگریزی سے زیادہ روانی سے بولتا ہے۔ وہ اس قابلیت کو مؤثر طریقے سے استعمال کرنے میں کامیاب ہوئے جب وہ جنوبی افریقی حکومت کے مقامی لیبر بیورو کے مینیجر اور صنعتی بے امنی کے ایک وقت میں چیمبر آف مائنز کے لیے مقامی بھرتی کارپوریشن کے مشیر بن گئے۔  یہ تجویز کیا گیا ہے کہ ٹیبرر کے کردار کی وجہ سے "یہ کوئی تعجب کی بات نہیں تھی، لہذا این آر سی نے صوبائی افریقی کرکٹ ٹیموں کے لیے کھیلے جانے والے نئے مقامی ریکروٹمنٹ کپ کو بھی سپانسر کیا جو ایک بار پہلے کے 'بارناٹو' مقابلے تھے، جس میں تمام نسلی کرکٹرز شامل تھے۔ گروپس جوڑ چکے تھے۔"  ٹیبرر 1894ء میں زولولینڈکے سیکرٹری تھے، 1895ء میں ایشو ، زولولینڈ میں ایک قائم مقام مجسٹریٹ تھے۔ اپریل 1896ء سے 1900ء تک وہ جنوبی روڈیشیا میں اپریل 1896 ءسے 1900ء تک مویشیوں کا کنٹرولر رہا۔ وہ 1895ء میں میشونا لینڈ میں چیف مقامی کمشنر بھی تھے۔ وہ امتالی رضاکار رجمنٹ میں کپتان تھے اور میشونا لینڈ بغاوت (1896-97) کے دوران خدمات انجام دیں، اس کا دو بار تذکرہ بھیجا گیا تھا۔

### انتقال

ان کا انتقال 5 جون 1932ء کو صوبہ کیپ کے کولسبرگ میں 61 سال کی عمر میں ہوا۔

حوالہ جات
---------

1. ↑  "Player Profile: Henry Taberer"۔ www.cricketarchive.com۔ اخذ شدہ بتاریخ 23 فروری 2014
2. 1 2  Laurie 1914, p. 185. sfn error: no target: CITEREFLaurie1914 (help)
3. 1 2  Cricket and society in South Africa, 1910-1971 : from union to isolation۔ Murray, Bruce K. Parry, Richard, 1956-, Winch, Jonty.۔ Cham, Switzerland۔ September 2018۔ ISBN 978-3-319-93608-6۔ OCLC 1050448400
4. ↑  "How many bowlers have over 1000 international wickets?"۔ ESPN Cricinfo۔ اخذ شدہ بتاریخ 02 فروری 2021
5. ↑
**نصراللہ خان زیرائی**، ایک پشتون سیاست دان ہیں جو اگست 2018 سے اگست 2023 اور مئی 2013 سے مئی 2018 تک بلوچستان کی صوبائی اسمبلی کے دو بار رکن منتخب ہوئے۔ وہ پشتونخوا ملی عوامی پارٹی کے موجودہ صوبائی سیکرٹری ہیں۔ وہ طلبہ سیاست میں رہے اور پشتونخوا اسٹوڈنٹس آرگنائزیشن کے بانی رکن میں سے تھے۔ انھیں جنرل مشرف کے دور میں بلوچستان کے تعلیمی اداروں میں جمہوریت نواز مہم پر کئی بار گرفتار کیا گیا۔

ابتدائی زندگی اور تعلیم
-----------------------

وہ 8 مارچ 1966 کو کوئٹہ میں پیدا ہوئے۔ انھوں نے اپنی ابتدائی تعلیم تاریخی سینڈمین ہائی سکول کوئٹہ سے اور اعلیٰ ثانوی تعلیم گورنمنٹ سائنس کالج کوئٹہ سے مکمل کی۔ انھوں نے 80 کی دہائی کے اوائل میں پشتونخوا اسٹوڈنٹس آرگنائزیشن کے پلیٹ فارم سے سائنس کالج کوئٹہ میں ایک نوجوان طالب علم کے طور پر اپنی سیاسی زندگی کا آغاز کیا۔ ان کے پاس ماسٹر آف سائنس کی ڈگری ہے اور بیچلر آف لاز میں ڈگری ہے۔ وہ پیشے کے اعتبار سے وکیل ہیں۔

سیاسی کیریئر
------------

وہ 2013 کے پاکستانی عام انتخابات میں حلقہ PB-5 کوئٹہ-V سے پشتونخوا ملی عوامی پارٹی کے امیدوار کے طور پر بلوچستان کی صوبائی اسمبلی کے لیے منتخب ہوئے تھے۔ وہ PB-31 کوئٹہ VIII سے دوبارہ منتخب ہوئے اور اب بلوچستان اسمبلی میں پشتونخوا ملی عوامی پارٹی کے پارلیمانی لیڈر کے طور پر کام کر رہے ہیں۔ وہ بطور چیئرمین قائمہ کمیٹی برائے خوراک و زراعت رہے۔ وہ پبلک اکاؤنٹس کمیٹی کے ارکان اور ہاؤس کمیٹیوں کے رکن رہے ہیں۔

حوالہ جات
---------

1. ↑  "Profile"۔ www.pabalochistan.gov.pk۔ Provincial Assembly of Balochistan۔ 22 جون 2017 میں اصل سے آرکائیو شدہ۔ اخذ شدہ بتاریخ 15 جنوری 2018

| * د
* ب
* ت
 پاکستان میں انتخابات اور استصواب عامہ |
| --- |
| عام انتخابات | 

|  |  |
| --- | --- |
| (برطانوی دور حکومت) | 1920ء¹ - 1923ء¹ - 1926ء¹ - 1930ء¹ - 1934ء¹ - 1937ء¹ - 1945ء¹ |

|  |  |
| --- | --- |
| ( قیام پاکستان) | 1970ء - 1977ء - 1985ء - 1988ء - 1990ء - 1993ء - 1997ء - 2002ء - 2008ء - 2013ء - 2018ء - **2024ء** |

 |
| ایوان بالا کے انتخابات | 2006ء - 2009ء - 2012ء -*2015* |
| علاقائی انتخابات | 1951ء - 1953ء - 1954ء |
| استصواب عامہ | 1960ء - 1984ء - 2002ء |
| ¹ برطانوی ہندوستان کے حصے کے طور پر |
***لیونپو* چنکیاب دورجی** بھوٹانی سفارت کار ہیں۔ وہ یکم مارچ 2005 سے 29 فروری 2008 تک جنوبی ایشیائی تنظیم برائے علاقائی تعاون  کے سیکرٹری جنرل رہ چکے ہیں۔

سیرت
----

### ابتدائی زندگی

1943 میں مغربی بھوٹان کے ضلع ہا میں پیدا ہوئے، ایچ ای مسٹر چنکیاب دورجی نے 1963 میں ہندوستان کے دہرادون سے جنگلات میں گریجویشن کیا۔ اس کے بعد انھوں نے 1967 میں فاریسٹری ریسرچ انسٹی ٹیوٹ، دہرادون سے فاریسٹری سائنس میں ماسٹرز مکمل کیا۔ اس کے بعد انھوں نے مختلف عالمی شہرت یافتہ اداروں بشمول زیورخ ، سوئٹزرلینڈ میں سوئس ٹیکنیکل انسٹی ٹیوٹ اور آسٹریا میں ووڈ ٹیکنالوجی اور ٹرانسپورٹ میں تربیت حاصل کی۔

### سیاسی زندگی

دورجی نے 1961 میں بھوٹان کی سول سروس میں محکمہ جنگلات میں شمولیت اختیار کی اور بعد میں 1984 تک پہلے ڈائریکٹر کے طور پر خدمات انجام دیں۔ 1983 سے 1985 تک انھوں نے بورڈ آف انٹرنیشنل سینٹر فار انٹیگریٹڈ ماؤنٹین ڈویلپمنٹکے ڈائریکٹر کے طور پر خدمات انجام دیں، جو کھٹمنڈو ، نیپال میں واقع ہے۔ 1984 میں، وہ بھوٹان کے محکمہ تجارت، کامرس اور صنعت اور کانوں کے جوائنٹ سیکرٹری کے طور پر مقرر ہوئے۔ ایک سال بعد انھیں تجارت، صنعت اور جنگلات کی وزارت کے سیکرٹری کے طور پر ترقی دی گئی۔ 1986 میں، انھوں نے سیکرٹری، نیشنل پلاننگ کمیشن اور سیکرٹری، محکمہ زراعت دونوں کے طور پر خدمات انجام دیں۔ وہ 1988-1991 کے دوران پلاننگ کمیشن کے وائس چیئرمین اور ڈپٹی منسٹر (آزادانہ چارج) کے عہدے پر فائز رہے۔ اس کے بعد وہ کابینہ کے وزیر برائے منصوبہ بندی کے عہدے پر فائز ہوئے اور 1991 سے 1998 تک اس کے چیئرمین رہے۔ انھوں نے 1992 سے 1998 تک نیشنل انوائرمنٹ کمیشن کے چیئرمین کے طور پر بھی خدمات انجام دیں۔ مذکورہ کمیشنوں کی ان کی سربراہی کے دوران، دو اہم دستاویزات تیار اور شائع کی گئیں یعنی بھوٹان 2020 - امن، خوش حالی اور خوشی کا وژن 1996 اور درمیانی راستہ - بھوٹان کے لیے قومی ماحولیات کی حکمت عملی۔

پہچان
-----

دورجی نے بھوٹان کی شاہی حکومت کے کئی اہم اداروں کے رکن کے طور پر بھی خدمات انجام دیں۔ اپنے کیریئر کے دوران ان کی شاندار خدمات کے اعتراف میں انھیں متعدد ایوارڈز سے نوازا گیا۔ سارک سیکرٹریٹ میں شامل ہونے سے پہلے، دورجی نے بنکاک میں رائل بھوٹانی سفارت خانے میں تھائی لینڈ میں بھوٹان کے پہلے رہائشی سفیر کے طور پر خدمات انجام دیں۔ انھیں بیک وقت سنگاپور، آسٹریلیا میں سفیر کے طور پر تسلیم کیا گیا تھا اور وہ جنوب مشرقی ایشیائی ممالک کے ساتھ بھوٹان کے تعلقات کے لیے بھی ذمہ دار تھے۔

کامیابیاں
---------

دورجی سارک کے پہلے سیکرٹری جنرل تھے جو بھوٹان سے آئے تھے۔

حوالہ جات
---------

1. ↑  "Bhutan's new Saarc secy gen takes charge"۔ The Daily Star۔ 3 March 2005۔ اخذ شدہ بتاریخ 09 نومبر 2010

بیرونی روابط
------------

* سارک سیکرٹری جنرل کا ہوم پیج
* سارک ہوم پیج
**کائل انتونیو ہوپ** (پیدائش: 20 نومبر 1988ء) ایک باربیڈین کرکٹ کھلاڑی ہے جس نے ویسٹ انڈین مقامی کرکٹ میں بارباڈوس اور ٹرینیڈاڈ اور ٹوباگو دونوں کے ساتھ ساتھ کمبائنڈ کیمپسز اور کالجز کے لیے کھیلا ہے۔ وہ دائیں ہاتھ کے مڈل آرڈر بلے باز ہیں۔

### کیرئیر

ہوپ کی پیدائش سینٹ مائیکل پیرش میں ہوئی تھی اور اس نے کوئینز کالج اور دی لاج سکول میں تعلیم حاصل کی تھی۔ اس نے 2009-10ء کے علاقائی چار روزہ مقابلے کے دوران بارباڈوس کے لیے اپنا فرسٹ کلاس ڈیبیو کیا اور اگلے تین سیزن میں نیم باقاعدہ طور پر پیش ہوئے۔ خراب فارم کی مدت کے بعد، ہوپ کو 2013-14ء کے سیزن کے لیے ٹیم کے بغیر چھوڑ دیا گیا، حالانکہ اگلے سال وہ 2014-15ء ریجنل سپر 50 میں کمبائنڈ کیمپسز کے لیے حاضر ہوئے۔ اس سے قبل وہ 2011ء اور 2012ء کیریبین ٹوئنٹی 20 ٹورنامنٹ میں ٹیم کے لیے کھیل چکے ہیں۔ 2015-16ء کے سیزن کے لیے، ہوپ نے ٹرینیڈاڈ اور ٹوباگو کا رخ کیا، فروری 2013ء کے بعد پہلی بار فرسٹ کلاس کرکٹ میں واپسی ہوئی۔ اس کا چھوٹا بھائی، شائی ہوپ بھی ایک پیشہ ور کرکٹ کھلاڑی ہے اور ویسٹ انڈیز کے لیے بین الاقوامی کرکٹ کھیل چکا ہے۔. جون 2017ء میں، اسے بھارت کے خلاف تیسرے میچ سے پہلے ویسٹ انڈیز کے ایک روزہ بین الاقوامی اسکواڈ میں شامل کیا گیا۔ اس نے 30 جون 2017ء کو بھارت کے خلاف ویسٹ انڈیز کے لیے اپنا ون ڈے ڈیبیو کیا۔ اگلے مہینے، انھیں انگلینڈ کے خلاف ٹیسٹ سیریز کے لیے ویسٹ انڈیز کے اسکواڈ میں شامل کیا گیا۔ اس نے 17 اگست 2017ء کو سیریز کے پہلے میچ میں اپنا ٹیسٹ ڈیبیو کیا۔ نومبر 2019ء میں، اسے 2019-20ء ریجنل سپر 50 ٹورنامنٹ کے لیے ٹرینیڈاڈ اور ٹوباگو کے اسکواڈ میں شامل کیا گیا۔ جون 2020ء میں، اسے بارباڈوس نے 2020-21ء کے مقامی سیزن سے قبل کرکٹ ویسٹ انڈیز کی میزبانی میں پلیئرز ڈرافٹ میں منتخب کیا تھا۔

حوالہ جات
---------
**موشود ابیولا نیشنل اسٹیڈیم** (پہلے **نیشنل اسٹیڈیم، ابوجا** کے نام سے جانا جاتا تھا) ایک کثیر مقصدی قومی کھیلوں کا اسٹیڈیم ہے جو نائیجیریا کے وفاقی دارالحکومت کے علاقے ابوجا میں واقع ہے۔ یہ اسٹیڈیم نائیجیریا کی قومی فٹ بال ٹیم کے گھر کے ساتھ ساتھ مختلف سماجی، ثقافتی اور مذہبی تقریبات کا مرکز ہے۔ نائیجیریا کی وفاقی حکومت نے 18 جولائی 2000ء کو نیشنل اسٹیڈیم کمپلیکس اور گیمز ولیج کی تعمیر کے معاہدے کی منظوری دی۔ یہ اسٹیڈیم آٹھویں آل افریقہ گیمز کی میزبانی کے لیے تعمیر کیا گیا تھا جو اکتوبر 2003ء میں منعقد ہوئے تھے۔ 12 جون 2019ء کو صدر محمدو بوہاری نے نائجیریا کے سابق سیاست دان سربراہ MKO ابیولا کے اعزاز میں نیشنل اسٹیڈیم، ابوجا کا نام تبدیل کرکے موسود ابیولا نیشنل اسٹیڈیم کرنے کا اعلان کیا۔  صدر بخاری نے یہ اعلان بدھ کو ایگل سکوائر، ابوجا میں یوم جمہوریت کی تقریب سے خطاب کے دوران کیا۔

حوالہ جات
---------

1. ↑  Da'Silva, P.K. "2010 World Cup Bid Deception." *THISDAY Nigeria* 20 June 2003. Retrieved 2 November 2006.
2. ↑  "Breaking: Buhari Renames Abuja National Stadium After MKO Abiola"۔ 12 June 2019
3. ↑  "Buhari names Abuja National Stadium after MKO Abiola"۔ Punch Newspapers (بزبان انگریزی)۔ اخذ شدہ بتاریخ 12 جون 2019
**صوتی کیمیا** (sonochemistry)، کیمیائی نظامات میں صوتی(بالاصوتی) امواج کے زیراثر ظاہر ہونے والی خصوصیات کے مطالعہ کا علم ہے۔ کیمیائی نظام پر ہونے والے بالاصوت (ultrasound) کے یہ اثرات، بالاصوت اور کیمیائی نظام میں موجود سالمات کے براہ راست تفاعل (interaction) سے پیدا نہیں ہوتے یعنی سالماتی سطح پر کیمیائی انواع اور صوتی میدان میں کوئی براہ راست عمل، صوتی کیمیا  یا صوتی لمعان (sonoluminescence) کا موجب نہیں ہوتا بلکہ صوتی کیمیا کے مظاہر کا سبب اصل میں وہ سمعی جوفیت (acoustic cavitation) ہے بالاصوتی موجوں کی وجہ سے پیدا ہوتی ہے؛ یہاں جوفیت سے مراد کیمیائی نظام کے مائع یا سیال میں پیدا ہونے والے بلبلوں کی ہے جو اپنی فطرت میں نشو و نما (اضافہ) پزیر اور انفجاری (implosive) ہوتے ہیں ۔

مزید دیکھیے
-----------

* صوتنت (sonication)
* صوتی لمعان (sonoluminescence)

حوالہ جات
---------

1. ↑  Suslick, K. S. "Sonochemistry," Science 1990, 247, 1439-1445
2. ↑  Suslick, K. S.; Flannigan, D. J. "Inside a Collapsing Bubble, Sonoluminescence and Conditions
during Cavitation" Annual Rev. Phys. Chem. 2008, 59, 659-683.
3. ↑  Suslick, Kenneth S. (February 1989). The Chemical Effects of Ultrasound. *Scientific American*. pp.62-68 (p.62)
موستار میں عثمان دیکیچ کی قبر
عثمان دیکیچ (7 جنوری 1879 - 30 مارچ 1912) ایک بوسنیائی  شاعر ، مصنف، ڈراما نگار، عوامی اور سماجی کارکن تھے۔

سیرت
----

وہ 7 جنوری 1879 کو موسٹر میں احمد (1858–1918) اور ہانا ڈیکیچ (née کرٹ؛ وفات 1908) کے بچے کے طور پر پیدا ہوئے۔ اس نے موسٹر میں ابتدائی اسکول اور موسٹر ہائی اسکول میں ہائی اسکول کے پانچ سال مکمل کیے، جہاں سے انھیں قوم پرست سرگرمیوں کی وجہ سے نکال دیا گیا۔ جب اسے ہائی سکول سے نکال دیا گیا تو وہ قسطنطنیہ چلا گیا، جہاں اس نے اپنی تعلیم جاری رکھی۔ قسطنطنیہ سے وہ بلغراد گیا اور پھر ویانا گیا ، جہاں اس نے ٹریڈ اکیڈمی سے گریجویشن کیا۔  1905 میں اس نے ویانا میں اداکارہ زورا ٹوپالوویچ سے شادی کی۔ ویانا اکیڈمی آف کامرس سے گریجویشن کرنے کے بعد، Đikić نے Zagreb، Brčko اور Mostar میں بینک کلرک کے طور پر خدمات انجام دیں۔ 1907 سے اس نے موسٹار اخبار *مساوات* کی تدوین کی اور *بوسنیائی ہرزیگووینیا گزٹ* میں مضامین شائع کیے۔ 1909 میں، وہ مسلم کلچرل سوسائٹی گجریت کے سکریٹری اور اخبار <i id="mwHQ">گجرت</i> کے ایڈیٹر منتخب ہونے کے بعد، سراجیوو چلے گئے اور اگلے سال، 1910 میں، انھوں نے سیاسی اخبار *ساموپراوا* شروع کیا۔

انھوں نے بہت چھوٹی عمر میں ہی شاعری لکھنا شروع کی اور انھیں اخبارات *بوسنسکا ولا* ، <i id="mwJQ">زورا</i> ،  <i id="mwKQ">بہار</i> اور دیگر میں شائع کیا۔ انھوں نے *مسلم یوتھ* ، *عاشقی* اور *اخوان* کے لیے نظموں کے مجموعے شائع کیے ہیں اور ڈرامے *زلاتیجا* کے مصنف ہیں، جو گجرت اور دیگر پارٹیوں میں پیش کیے گئے تھے۔ وہ لوک نوادرات کے جمع کرنے والے بھی تھے، لیکن انھوں نے انھیں شائع نہیں کیا، بلکہ بلغراد میں سربیائی اکیڈمی آف سائنسز کو اپنا سب کچھ عطیہ کر دیا۔

ڈکیچ 30 مارچ 1912 کو 33 سال کی عمر میں موسٹار میں تپ دق کی وجہ سے انتقال کر گئے۔ انھیں عظیم کسٹم حرم میں دفن کیا گیا۔ ان کی اہلیہ زورا، 14 ستمبر 1912 کو تپ دق کی وجہ سے جلد ہی انتقال کر گئیں۔

سیاست میں
---------

پہلے پارلیمانی انتخابات کے وقت، 1910 میں، وہ تیسری کریا کے لیے سوشل ڈیموکریٹک پارٹی کے امیدواروں میں سے ایک تھے۔

کام
---

### گانوں کے مجموعے۔

* *بھائی چارہ* ، 1900
* *مسلم یوتھ* ، 1902
* *عاشقی* ، 1903
* *جاورکو دی بیوٹیفل* ، 1905

### لوک داستانوں کے ڈرامے۔

* *زلاٹیجا* ، 1906
* *سٹینا* ، 1906
* *مہاجر* ، 1909

حوالہ جات
---------

1. 1 2  Proleksis enciklopedija ID:  — بنام: Osman Đikić — عنوان : Proleksis enciklopedija
2. ↑
3. ↑  "Đikić, Osman"۔ Proleksis enciklopedija۔ اخذ شدہ بتاریخ 2. 3. 2021  تحقق من التاريخ في: `|access-date=` (معاونت)
4. ↑  "100 godina od smrti mostarskog pisca Osmana Đikića"۔ Bljesak.info (بزبان انگریزی)۔ اخذ شدہ بتاریخ 2. 3. 2021  تحقق من التاريخ في: `|access-date=` (معاونت)
5. ↑  "**Jezička standardizacija i pravopisna norma u "Zori"** Prilog Mr. Muhameda Šatora na most.ba"۔ 9. 6. 2013 میں اصل سے آرکائیو شدہ۔ اخذ شدہ بتاریخ 20. 6. 2013  تحقق من التاريخ في: `|access-date=, |archive-date=` (معاونت)

ادب
---

* "بوسنیاکس کے اسلامی ماضی کی اہم تاریخوں کی ایک چھوٹی سی یاد دہانی"، حافظ محمود ترالجیچ
**اعصابیاتی امراض** (neurological diseases) کو عام الفاظ میں دماغی امراض بھی کہا جا سکتا ہے اور عصبی یا اعصابی امراض بھی؛ اعصابیاتی کی اصطلاح اصل میں اس لفظ کی انگریزی کے متبادل کے طور پر لی جاتی ہے جو ایسے امراض سے متعلق ہے جو اعصابیات (neurology) کے دائرے میں آتے ہوں۔ دماغی امراض اور عصبی امراض کی اصطلاحات میں علمی قباحت یہ ہے کہ دماغی امراض کی اصطلاح محض دماغ کی بیماریوں تک محدود ہونے کا گمان پیدا کرتی ہے جبکہ عصبی یا اعصابی امراض کی اصطلاح محض اعصاب تک؛ اس کے برعکس neurological diseases میں مرکزی اور جانبی (central اور peripheral) دونوں عصبی نظاموں کے امراض آتے ہیں۔

اہم اقسام کی فہرست
------------------

اعصابیاتی امراض، ایسی طبی کیفیات کو کہا جاتا ہے کہ جو اعصابی نظام کی فعلیات میں خلل پیدا کریں یا آسان الفاظ میں اعصابی نظام کو متاثر کریں۔ اعصابیاتی امراض اپنی سببیات (etiology) میں ساختی (یعنی نسیجیاتی، تشریحی یا حیاتیاتی) بھی ہو سکتے ہیں اور یا پھر ان امراض کی سببیات میں بنیادی خلل سالماتی سطح پر بھی ہو سکتا ہے۔ مزید یہ کہ جماعت بندی امراض کے لحاظ سے یہ پیدائشی (وراثی / غیروراثی) بھی ہو سکتے ہیں اور بعد از پیدائش یعنی حصولی (وراثی / غیروراثی) بھی۔ پھر اس خلقی اور حصولی امراض کے تحت بنیادی جماعت بندی کے بعد ان امراض کی مزید ذیلی جماعت بندی ان کے اپنے اپنے انفرادی (یا خصوصی) اسباب کی بنیاد پر کی جاتی ہے۔
بچوں کی ضروریات کوذہن میں رکھ کرتخلیق کیا گیا ادب، **ادبِ اَطفال** یا **بچوں کا ادب** کہلاتا ہے۔ تقرباً ہرہرزبان میں اس کی تخلیق ہوئی ہے۔ اردوزبان میں ادبِ اطفال کی جانب قدرے کم توجہ دی گئی ہے۔ ہندوستان سے نور، امنگ، پیامِ تعلیم،گل بوٹے، غبارے شائع ہوتے ہیں۔پاکستان سے نونہال،کرن کرن روشنی،پھول،تعلیم وتربیت،گلبل شائع ہوتے ہیں۔

دنیائے  ادب میں ادبِ اطفال کا آغاز اٹھارہویں صدی اواخر میں مغرب میں ہوا، اس  کے  بعد ادب اطفال کی یہ روایت مضبوط و مستحکم ہوتی چلی آئی۔مغربی ادب اطفال کی دلچسپ بات یہ ہے  کہ وہاں کے  ادیبوں نے  وقت بدلنے  کے  ساتھ ساتھ بچوں کی ذہنی قوت اور نفسیات کے  عین مطابق ادب تخلیق کیا مثلاً وہاں جب ادب اطفال کا آغاز ہوا تو اس کا مقصد محض بچوں کو تفریح و تفنن فراہم کرنے  تک ہی محدود تھا۔لیکن انیسویں اور بیسویں صدی میں جب ذہنی عمرسے  مطابقت و مشابہت رکھنے  والے  ادب اطفال کی کمی کا احساس ہوا تو ان ادیبوں  نے  تفریح کے  ساتھ ساتھ جدید علوم و فنون  اور معلوماتی موضوعات کو بھی بچوں کے  ادب کا حصہ بنایاجس کی وضاحت تھامس بور مین کی کتاب سے  ہوتی ہے  جس میں علم سیکھنے  کا ایک فطری عمل کار فرما ہے۔ مغربی ادب اطفال کی اہم خصوصیت یہ ہے  کہ اس میں بچوں کی ذہنی عمر یعنی(chronological age )کا خاص خیال رکھا گیا ہے۔

اردو میں ادبِ اطفال
-------------------

اردو میں ادب اطفال کی ابتدا ناصر خسرو کی خالقِ باری سے مانی جاتی ہے جو پچھلے وقتوں کے نصاب میں شامل رہی ہے۔میر تقی میر نے بھی بچوں کے لیے موہنی بلی، گھر کا حال اور بکری اور کتے، مثنویاں لکھیں۔بچوں کے لیے پہلی بار باضابطہ طور پر نظیر اکبر آبادی نے لکھا۔ تل کے لڈو،ہرن کا بچہ،تربوز،گلہری کا بچہ،کنکوے اور پتنگ اور معصوم بھولے بھالے وغیرہ ان کی نظمیں بچوں میں بے حد مقبول ہیں۔اسماعیل میرٹھی تو بچوں کے شاعر ہی کے طور پر مشہور ہوئے ہیں۔انھوں نے بچوں کی نصابی کتب بھی تصنیف کیں۔اس کے علاوہ غالب، حالی، شبلی، چکبست، اکبر الہ آبادی، علامہ اقبال، حفیظ جالندھری اور اختر شیرانی وغیرہ نے بھی بچوں کے لیے بہترین نظمیں لکھیں۔ جب کہ محمد حسین آزاد، نذیر احمد، ذکاء اللہ، پریم چند،خواجہ حسن نظامی،عظیم بیگ چغتائی، امتیاز علی تاج،عابد حسین،محمد مجیب،مرزا ادیب، صالحہ عابد حسین اور قرۃ العین حیدر وغیرہ نے بھی مضمون، ناول، ڈرامے اور کہانیاں لکھ کر ادب اطفال کے ذخیرے میں خاطر خواہ اضافہ کیا۔

بچوں کی نفسیات کو مد نظر رکھتے ہوئے رضیہ بٹ کے ناول مسرتوں کا شہر بھی ادبِ اطفال میں ممتاز مقام رکھتا ہے۔ یہ ادب اطفال کے بہترین ناولوں میں سے ایک ہے۔

حوالہ جات
---------

1. ↑  "ادبِ اطفال، روایت اور مسائل"۔ اردو ریسرچ جرنل
2. ↑  شاہد جمال۔ "ادب اطفال اور بچوں کی نفسیات"۔ قومی کونسل برائے فروغ اردو زبان
امام طبرانی (عربی زبان:  ابوالقاسم سلیمان ابن احمد ابن الطبرانی المعروف طبرانی ) (پیدائش: دسمبر 873ء– وفات: 23 ستمبر 971ء) محدث، فقیہ اور عالم تھے۔ امام طبرانی کو تیسری/ چوتھی صدی ہجری میں سرفہرست علمائے اسلام میں شمار کیے جاتے تھے۔ امام طبرانی کی وجہ شہرت معجم الکبیر طبرانی، معجم الاوسط طبرانی اور معجم الصغير طبرانی ہیں۔

تلامذہ
------

آپ امام طحاوی کے نامور شاگرد تھے۔ آپ نے طلبِ علم میں حجاز، عراق (کوفہ، بصرہ، بغداد) یمن، شام، مصر اور اصفہان کے سفر کیے۔

کتب
---

کتب حدیث میں ان کی تین کتابیں المعجم الکبیر، معجم الاوسط اور المعجم الصغیر مشہور ہیں۔ المعجم الکبیر احادیث کا مجموعہ ہے۔ یہ کتاب 25 جلدوں میں 7800 صفحات پر مشتمل ہے۔ یہ طبرانی کے نام سے مشہور ہیں۔ ابوالعباس احمد بن منصور کہتے ہیں میں نے طبرانی سے تین لاکھ حدیثیں سنی ہیں۔

وفات
----

امام طبرانی کی وفات بروز ہفتہ 28 ذوالقعدہ 360ھ/ 23 ستمبر 971ء کو اصفہان میں ہوئی۔ اُس وقت عمر 100 سال 9 ماہ قمری اور بلحاظِ شمسی 97 سال 9 ماہ تھی۔ حافظ ابونعیم اصفہانینے نمازِ جنازہ پڑھائی۔

حوالہ جات
---------

1. 1 2  ایف اے ایس ٹی - آئی ڈی:  — بنام: Sulaymān ibn Aḥmad Ṭabarānī — اخذ شدہ بتاریخ: 9 اکتوبر 2017
2. ↑  عنوان : Табарани Сулейман
3. ↑  ابن کثیر الدمشقی: البدایہ والنہایہ،  جلد 11، صفحہ 478، تحت واقعات 478ھ۔ مطبوعہ لاہور۔
1. ↑  "Chapter 2 Study Area, Population and Methods" (PDF)۔ Chesterrep.openrepository۔ صفحہ: 20–40۔ 18 جولا‎ئی 2011 میں اصل (PDF) سے آرکائیو شدہ۔ اخذ شدہ بتاریخ 20 ستمبر 2010  الوسيط `|url-status=` تم تجاهله (معاونت)

**نوابیلے۔ایندوکی نیشنل پارک** جمہوریہ کانگو کا ایک قومی پارک ہے۔ کانگو کے شمالی صوبوں میں سنہ 1993ء میں قائم کیا گیا، یہ پارک جنگلاتی ہاتھیوں، بن مانسوں، بشمول مغربی نشیبی گوریلوں، چمپینزی اور بونگو کی مشرقی ذیلی نسلوں کا گھر ہے۔ یہ 3,921.61 کلومیٹر2 (1,514.14 مربع میل) رقبے پر محیط، قدیم اشنکٹبندیی بارشی جنگل ہے، جس کے اندر کوئی انسانی رہائش نہیں ہے اور اس کے گرد و نواح میں انسانی آبادی کی کثافتیں جو ذیلی خطے کے لیے نسبتاً کم ہیں۔ جنگلات میں 300 پرندوں کی انواع کے ساتھ ساتھ 1,000 پودوں اور درختوں کی انواع ہیں جن میں معدومی کے خطرے سے دوچار مہوگنی کی اقسام بھی شامل ہیں۔  

سینٹرل افریقن فاریسٹ کمیشن (COMIFAC) کے جنگلات کے وزراء کی ایک کانفرنس میں، یہ فیصلہ کیا گیا تھا کہ دریائے کانگو کے طاس کے اندر، دریائے سنگھا کا تین قومی تحفظ شدہ علاقہ (TNS) جس کا کل رقبہ 11331 مربع کلومیٹر (4375 مربع میل) ہے۔ اس میں وسطی افریقی جمہوریہ کا ژنگ سنگھا اسپیشل ریزرو اور ژانگا۔ایندوکی نیشنل پارک، جمہوریہ کانگو کا نوابیلے۔ایندوکی نیشنل پارک اور کیمرون کا لوبیکے نیشنل پارک شامل ہیں۔   سنہ 2012ء میں، تینوں قومی پارکوں کو مشترکہ طور پر عالمی ثقافتی ورثہ کا درجہ دیا گیا۔ 

نوابیلے۔ایندوکی نیشنل پارک کا انتظام پبلک پرائیویٹ پارٹنرشپ (PPP) معاہدے کے تحت کیا جاتا ہے، جس پر سنہ 2013ء میں جمہوریہ کانگو کی حکومت اور WCS کے درمیان دستخط ہوئے تھے۔ معاہدے سے فاؤنڈیشن نوابیلے۔ایندوکی (FNN) تشکیل دی گئی ہے، جس میں سے WCS کو 2038ء تک پارک مینجمنٹ یونٹ کے طور پر سونپا گیا ہے۔

حوالہ جات
---------

1. ↑  "Nouabale-Ndoki National Park"۔ WCS Congo۔ 22 جولا‎ئی 2011 میں اصل سے آرکائیو شدہ۔ اخذ شدہ بتاریخ 20 ستمبر 2010
2. ↑  "Welcome to WCS-Congo"۔ WCS-Congo۔ 02 دسمبر 2010 میں اصل سے آرکائیو شدہ۔ اخذ شدہ بتاریخ 19 ستمبر 2010
3. ↑  "Lowland Gorilla Sangha National Park"۔ The Zambazi Safari and Travel Co. Ltd۔ 06 نومبر 2010 میں اصل سے آرکائیو شدہ۔ اخذ شدہ بتاریخ 18 ستمبر 2010  الوسيط `|url-status=` تم تجاهله (معاونت)
4. ↑  "The Sangha River Tri-national Protected Area (STN)"۔ Dazanga Sangha Central African Republic۔ 11 اگست 2010 میں اصل سے آرکائیو شدہ۔ اخذ شدہ بتاریخ 19 ستمبر 2010
5. ↑  "Sangha Trinational"۔ UNESCO World Heritage List۔ UNESCO۔ اخذ شدہ بتاریخ 21 مارچ 2021
پاکستان میں ایک شخص کی تاریخِ پیدائش یکم اگست، اس کی شادی بھی یکم اگست کو ہوئی، بیوی کی اور 7 بچوں کی تاریخ پیدائش بھی یکم اگست ہی ہے۔،صورت حال نے لاڑکانہ کے امیر آزاد منگی کے گھرانے کو گنیز بک آف ورلڈ ریکارڈ میں شامل کر لیا۔

امیر علی منگی کا تعلق لاڑکانہ کے علاقہ دھامراہ سے ہے اور وہ ہائی سکول میں استاد ہیں۔ انھوں نے بتایا کہ وہ یکم اگست 1968ء کو پیدا ہوئے، ان کی بیوی کی پیدائش یکم اگست 1973ء کی ہے ان کی پہلی اولاد بیٹی سندھو امیر یکم اگست 1990ء میں پیدا ہوئی اس کے بعد جڑواں بیٹیاں سسّی اور سپنا یکم 1998ء، بیٹا عامر یکم اگست 2001ء، اس کے بعد بیٹا امبر یکم اگست 2002ء اور اس کے بعد جڑواں بیٹے عمار اور احمر یکم اگست 2003ء کو پیدا ہوئے

امیر آزاد منگی کے مطابق ان کی تاریخِ پیدائش یکم اگست ہے جبکہ ان کی بیوی اور 7 بچوں کی تاریخِ پیدائش بھی یکم اگست ہی ہے۔ ان بچوں میں دو بار پیدا ہونے والے 4 جڑواں بچے بھی شامل ہیں جو یکم اگست کو ہی پیدا ہوئے۔

حسنِ اتفاق سے امیر آزاد منگی کی شادی بھی یکم اگست کو ہوئی تھی۔ دنیا بھر میں یہ واحد گھرانہ ہے جو ایک ہی تاریخ پر پیدا ہوا ، دوسرے نمبر پر بھارت کا ایک ہی تاریخ پر پیدا ہونے والا گھرانہ ہے جن کی تعداد 5 ہے
**شاذیہ علمی** (پیدائش 1970) ایک بھارتی سیاست دان ہے۔ انھوں نے کانپور میں تعلیم حاصل کی۔
وہ پہلے سٹار نیوز میں ایک ٹی وی صحافی اور اینکر تھے۔ انھوں نے نیویارک فلم اکیڈمی سے ڈپلومہ کیا۔
وہ سال 2011 اور 2012 میں انا ہزارے کی قیادت میں بھارت کی کرپشن کے خلاف مہم میں ترجمان رہی.
اس انسداد بد عنوانی کے بل کے لیے ایک میڈیا مہم کی قیادت کی. (جان لوکپال بل) .
وہ عام آدمی پارٹی نیشنل ایگزیکٹو کی رکن بھی تھی لیکن مئی 2014 میں وہ پارٹی چھوڑ کر جنوری 2015 میں جنتا پارٹی میں شامل ہو گئی۔

شاذیہ علمی بھارتی نیشنل کانگریس کی سیاسی جماعت سے وابستہ کان پور کے مسلم گھرانا سے تعلق رکھتی ہے۔ اس کے والد مولانا اسحاق علمی کان پور میں ایک اخبار "سیاست جدید" کے بانی اور مدیر تھے۔ اس کے ایک چچا اترپردیش کی قانون ساز اسمبلی کے رکن بھی ہیں اور دو دہائیوں سے زیادہ عرصہ تک ریاستی وزیر خارجہ کے زیر انتظام ہیں۔ اس کا بھائی ڈاکٹر اعجاز المی بھارتی جنتا پارٹی کا ترجمان اور رکن ہے۔ اس کی بہن کی شادی وزیر عارف محمد خاں سے ہوئی جو سابق بھارتی نیشنل کانگریس سیاست دان اور وزیر تھے اور بعد میں باہوجن سماجی پارٹی میں شمولیت اختیار کی.

علمی نے کان پور اور نینی تال کے سینٹ میری اسکول سے تعلیم حاصل کی اور اس کے بعد سینٹ بیدی کالج شملہ سے حاصل کی. اور اس کے جامیعہ ملیہ اسلامیہ اور یونیورسٹی آف ویلس کارڈف سے صحافت اور نشریات کا ڈگری کورس مکمل کیا. اس نے نیویارک فلم اکیڈیمی سے 16 ملی میٹر فلم پروڈکشن کا ڈپلومہ بھی مکمل کیا.

علمی جنوری 2017 میں ایڈیشنل انجنیر ڈائریکٹر (غیر رسمی پارٹ ٹائم آزادانہ) آف انڈیا لمیٹڈ مقرر ہوئی. یہ تقرری مارچ 2017 سے 30 جنوری 2020 تک تھی لیکن یہ بی جے پی جماعت کی طرف منسوخ کر دی گئی۔

علمی نے 15 سال مختلف پہلوؤں پر ٹیلی ویژن خبروں اور دستاویزی پروگراموں میں گزارے. وہ سٹار نیوز کی اینکر بھی تھی. جہاں وہ ایک مقبول پروگرام دیش ودیش کی میزبانی کرتی تھی جو پرئم ٹائم جبروں پر مشتمل تھا۔ علمی ریڈیو اور ٹی وی میں خواتین کی بین الاقوامی ایسو سی ایشن کی رکن تھی. اس کی فلم پی. او. 418 سیاست کان پور اردو زبان کے اخبار کی جدوجہد پر مشتمل تھی۔ 2011ء میں فلمی میلہ آئی اے ڈبلیو آر ٹی میں شامل کی گئی اور اسی طرح کے ایک اور تہوار کیرالہ میں بھی شامل کی گئی.

حوالہ جات
---------

1. ↑  BP Staff (2 August 2012)۔ "The Biography of Shazia Ilmi, a prominent Team Anna Member"۔ Biharprabha News۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 18 جون 2013  الوسيط `|url-status=` تم تجاهله (معاونت)
2. ↑  Klaus Voll، Kamakshi Nanda (2013)۔ AAM AADMI PARTY (AAP) A NEW POLITICAL PARTY IN INDIA (PDF)۔ FEPS۔ صفحہ: 9۔ 25 دسمبر 2018 میں اصل (PDF) سے آرکائیو شدہ۔ اخذ شدہ بتاریخ 27 مئی 2018  الوسيط `|url-status=` تم تجاهله (معاونت)

|  |  |
| --- | --- |
|  | ویکی ذخائر پر **شاذیہ علمی** سے متعلق سمعی و بصری مواد ملاحظہ کریں۔ |